"Liitumine EOK toetusprogrammiga ja Jõgeva alafondi moodustamine rahvuskultuuri fondi juurde on investeering linna spordi tulevikku. Embleemid "Eesti Spordi Toetaja" ja "Sinimustvalge kõrgemale!" on üleval aga ka spordikeskuses Virtus, mis on saanud üheks Sylvesteri võrkpallimeeskonna treeningu ja võistlusmängude pidamise paigaks. Seegi on osaliselt seotud olümpiaettevalmistusprogrammiga: Eesti võrkpallijuhid on seadnud endale nimelt eesmärgiks viia meie võrkpall olümpiatasandile, nii et võrkpalli kandepinda laiendades toetame üksiti olümpismiideed. Ka Virtuse majutusvõimaluste laiendamisse on linn otsustanud investeerida eelkõige sellepärast, et Virtus on olümpiaettevalmistusobjektide hulka arvatud," ütles Ants Paju.